ใบงาน

ให้นักศึกษาเลือกข้อมูล ข่าวสาร มานำเสนอหน้าชั้นเรียนคนละ1ข่าว

**เปิดสถิติ 5 เดือนแรก ต่างชาติเข้าไทยทะลุ 10 ล้าน มาเลย์ จีน รัสเซีย ทะลัก**

วันที่ 9 มิถุนายน 2566 ผู้สื่อข่าวรายงานว่า กองเศรษฐกิจการท่องเที่ยวและกีฬา สำนักงานปลัดกระทรวงการท่องเที่ยวและกีฬา เปิดเผยว่า ตั้งแต่วันที่ 1 มกราคม-31 พฤษภาคม 2566 ประเทศไทยมีนักท่องเที่ยวชาวต่างชาติเดินทางมาเยือนแล้วเป็นจำนวน 10,631,671 คน

โดยในเดือนมกราคมมีนักท่องเที่ยวชาวต่างชาติเดินทางมาเยือนจำนวน 2,144,948 คน เดือนกุมภาพันธ์ 2,113,550 คน เดือนมีนาคม 2,219,040 คน เดือนเมษายน 2,182,100 คน และเดือนพฤษภาคม

1,972,033 คน

อย่างไรก็ตาม จำนวนนักท่องเที่ยวต่างชาติในเดือนพฤษภาคมนั้น ต่ำกว่าที่กองเศรษฐกิจการท่องเที่ยวและกีฬาประเมินไว้เล็กน้อย จากเดิมที่ได้คาดการณ์ไว้ว่าเดือนพฤษภาคมจะมีนักท่องเที่ยวต่างชาติมาเยือนประเทศไทยมากกว่า 2 ล้านคน

ข้อมูลจากกองเศรษฐกิจการท่องเที่ยวและกีฬา ยังพบว่า 5 เดือนแรกของปี 2566 นี้ นักท่องเที่ยวชาวต่างชาติที่เดินทางเข้าประเทศไทยมากที่สุด 5 อันดับแรก เป็นชาวมาเลเซีย 1,661,128 คน จีน 1,131,017 คน รัสเซีย 740,792 คน เกาหลีใต้ 640,241 คน และอินเดีย 600,593 คน

แหล่งที่มา : เว็ปไซต์ประชาชาติ

วันที่ : 9 มิถุนายน พศ. 2566

ค้นเมื่อวันที่ : 12 มิถุนายน พศ. 2566